ประกาศกระทรวงพาณิชย์ประกาศกระทรวงพาณิชย์เรื่องแต่งตั้งพนักงานเจ้าหน้าที่และบัตรประจำตัวพนักงานเจ้าหน้าที่[๑] อาศัยอำนาจตามความในมาตรา ๕ และมาตรา ๑๐๖ ตรีแห่งพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓ รัฐมนตรีว่าการกระทรวงพาณิชย์จึงออกประกาศไว้ดังต่อไปนี้ข้อ ๑ ให้ยกเลิกประกาศกระทรวงพาณิชย์ ดังนี้๑.๑ ประกาศกระทรวงพาณิชย์ ฉบับที่ ๓ (พ.ศ. ๒๕๔๓) เรื่องแต่งตั้งพนักงานเจ้าหน้าที่ตามพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓ลงวันที่ ๔ กรกฎาคม ๒๕๔๓๑.๒ ประกาศกระทรวงพาณิชย์ ฉบับที่ ๘/๒๕๕๒ เรื่องแต่งตั้งพนักงานเจ้าหน้าที่และบัตรประจำตัวพนักงานเจ้าหน้าที่ตามพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓ ลงวันที่ ๓๐ เมษายน ๒๕๕๒๑.๓ ประกาศกระทรวงพาณิชย์ ฉบับที่ ๒๖/๒๕๕๖ เรื่องแต่งตั้งพนักงานเจ้าหน้าที่และบัตรพนักงานเจ้าหน้าที่ตามพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓ ลงวันที่ ๒๔ มิถุนายน ๒๕๕๖ข้อ ๒ ให้ข้าราชการในสังกัดกรมทรัพย์สินทางปัญญาดังต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติเครื่องหมายการค้า พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓ในทุกท้องที่ทั่วราชอาณาจักร๒.๑ ข้าราชการที่ดำรงตำแหน่งประเภทบริหาร(๑) ระดับสูง ตำแหน่ง อธิบดี(๒) ระดับต้น ตำแหน่ง รองอธิบดี๒.๒ ข้าราชการที่ดำรงตำแหน่งประเภทอำนวยการ(๑) ระดับสูง ตำแหน่ง ผู้อำนวยการสำนัก(๒) ระดับต้น ตำแหน่ง ผู้อำนวยการกอง๒.๓ ข้าราชการที่ดำรงตำแหน่งประเภทวิชาการตั้งแต่ระดับปฏิบัติการขึ้นไป๒.๔ ข้าราชการที่ดำรงตำแหน่งประเภททั่วไป ตั้งแต่ระดับชำนาญงานขึ้นไปข้อ ๓ ให้ข้าราชการในสังกัดสำนักงานพาณิชย์ในทุกจังหวัดดังต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติเครื่องหมายการค้า พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓ภายในท้องที่หรือเขตอำนาจของแต่ละจังหวัด๓.๑ ข้าราชการที่ดำรงตำแหน่งประเภทอำนวยการ ตำแหน่ง พาณิชย์จังหวัด๓.๒ ข้าราชการที่ดำรงตำแหน่งประเภทวิชาการ ตั้งแต่ระดับปฏิบัติการขึ้นไป๓.๓ ข้าราชการที่ดำรงตำแหน่งประเภททั่วไป ตั้งแต่ระดับชำนาญงานขึ้นไปข้อ ๔ ให้พนักงานราชการของกรมทรัพย์สินทางปัญญาที่ดำรงตำแหน่งดังต่อไปนี้เป็นพนักงานเจ้าหน้าที่ เพื่อปฏิบัติการตามพระราชบัญญัติเครื่องหมายการค้า พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓ในทุกท้องที่ทั่วราชอาณาจักร๔.๑ นิติกร๔.๒ นักวิชาการพาณิชย์ข้อ ๕ ให้นายทะเบียนหุ้นส่วนบริษัทตามประมวลกฎหมายแพ่งและพาณิชย์ในสังกัดกรมพัฒนาธุรกิจการค้ากระทรวงพาณิชย์ เป็นพนักงานเจ้าหน้าที่ เพื่อปฏิบัติการตามพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓ ในทุกท้องที่ทั่วราชอาณาจักรข้อ ๖ บัตรประจำตัวพนักงานเจ้าหน้าที่ให้เป็นไปตามแบบแนบท้ายประกาศนี้ข้อ ๗ ให้อธิบดีกรมทรัพย์สินทางปัญญาเป็นผู้ออกบัตรประจำตัวพนักงานเจ้าหน้าที่ข้อ ๘ บัตรประจำตัวพนักงานเจ้าหน้าที่ให้ติดรูปถ่ายของเจ้าของบัตรขนาด ๓ x ๔ เซนติเมตร ซึ่งแต่งเครื่องแบบปกติขาวของข้าราชการหรือเครื่องแบบพิธีการของพนักงานราชการ แล้วแต่กรณี ถ่ายหน้าตรงไม่สวมหมวกข้อ ๙ บัตรประจำตัวพนักงานเจ้าหน้าที่ให้ใช้ได้ตามระยะเวลาที่กำหนดไว้ในบัตรทั้งนี้ ตั้งแต่บัดนี้เป็นต้นไปประกาศณ วันที่ ๔ ธันวาคม พ.ศ. ๒๕๕๗พลเอกฉัตรชัย สาริกัลยะรัฐมนตรีว่าการกระทรวงพาณิชย์[เอกสารแนบท้าย]๑. แบบบัตรประจำตัวพนักงานเจ้าหน้าที่แนบท้ายประกาศ ออกตามความในพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเพิ่มโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓(ดูข้อมูลจากภาพกฎหมาย)ปริยานุช/ผู้จัดทำ๒๖ มกราคม ๒๕๕๘ปริญสินีย์/ผู้ตรวจ๒๖ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๗๓ ง/หน้า ๑๔/๓๐ ธันวาคม ๒๕๕๗